CELEX: 62019TN0727
Language: hr
Date: 2019-10-29 00:00:00
Title: predmet T-727/19: Tužba podnesena 29. listopada 2019. – Basaglia protiv Komisije

23.12.2019   
            
            
               HR
            
            
               Službeni list Europske unije
            
            
               C 432/65
            
         
      Tužba podnesena 29. listopada 2019. – Basaglia protiv Komisije
      (predmet T-727/19)
      (2019/C 432/76)
      Jezik postupka: talijanski
      
         Stranke
      
      
         Tužitelj: Giorgio Basaglia (Milano, Italija) (zastupnik: G. Balossi, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da poništi Odluku Europske komisije C(2019) 6474 final od 4. rujna 2019. na temelju članka 4. odredbi za provedbu Uredbe (EZ) br. 1049/2001.
      
         Tužbeni razlozi i glavni argumenti
      
      Ova tužba usmjerena je protiv odluke Komisije o odbijanju pristupa određenim dokumentima, koji je zatražio tužitelj, vezano za neke projekte koji su ostvareni uz djelomično financiranje Unije, u odnosu na koje je u tijeku postupak pred Procura della Repubblica presso il Tribunale di Milano (Državno odvjetništvo pri Sudu u Milanu, Italija).
      U potporu tužbi, tužitelj navodi četiri tužbena razloga.
      
                  1.
               
               
                  Prvi razlog, koji se temelji na jednostranom ograničenju područja primjene početnog zahtjeva, kao i nepostojanju pretpostavki. U tom smislu ističe da:
                  
                              —
                           
                           
                              u predmetnom slučaju uopće ne postoje iznimne okolnosti takve da bi opravdale onemogućavanje prava pristupa traženim dokumentima i, dakle, prava pojedinca na obranu u kaznenom postupku koji se vodi protiv njega u jednoj državi članici;
                           
                        
                              —
                           
                           
                              radno opterećenje potrebno za napraviti preslike traženih dokumenata nije nerazmjerno u odnosu na taj interes;
                           
                        
                              —
                           
                           
                              sudska praksa navedena u pobijanoj odluci je bespredmetna; i
                           
                        
                              —
                           
                           
                              u odluci se ne provodi pravilno odvagivanje interesa stranaka.
                           
                        
            
                  2.
               
               
                  Drugi razlog, koji se temelji na zaštiti privatnosti i integriteta pojedinca. U tom smislu ističe da:
                  
                              —
                           
                           
                              u odluci se ne provodi pravilno odvagivanje interesa stranaka;
                           
                        
                              —
                           
                           
                              u odluci se pogrešno smatra da ne postoji prevladavajući javni interes za otkrivanje traženih podataka; i
                           
                        
                              —
                           
                           
                              postoji razmjer između tužiteljevih zahtjeva i zaštićenog interesa.
                           
                        
            
                  3.
               
               
                  Treći razlog, koji se temelji na zaštiti poslovnih interesa fizičke ili pravne osobe. U tom smislu ističe da:
                  
                              —
                           
                           
                              u pobijanoj odluci ne uzima se u obzir da se tražena dokumentacija odnosi na vremenski vrlo daleke i već završene projekte Unije i da je, stoga, pravo na zaštitu poslovnih interesa nužno oslabljeno; i da se
                           
                        
                              —
                           
                           
                              u odluci ne provodi pravilno odvagivanje interesa stranaka.
                           
                        
            
                  4.
               
               
                  Četvrti razlog, koji se temelji na nepostojanju javnog interesa.
                  
                              —
                           
                           
                              U tom smislu ističe da se u pobijanoj odluci pogrešno ne uzima u obzir da utvrđivanje istine u kaznenom postupku u jednoj državi članici predstavlja javni interes.